Juozas Rimkevičius

Juozas Rimkevičius - pasižymėjęs kriminalistas, vienas iš Lietuvos Policijos atkūrimo proceso dalyvių, buvęs Muitinės departamento generalinio direktoriaus pavaduotojas.

Biografija 

Baigė Vilniaus Salomėjos Nėries vidurinę mokyklą (1971). Mokėsi Vilniaus Inžinieriniame Statybos Institute (VISI, 1971 – 1976), įgijo inžinieriaus-ekonomisto kvalifikaciją automobilių transporto ekonomikos ir organizavimo srityje. Dirbo Vilniaus Autotransporto įmonėje Nr. 2 inžinieriumi. 1977 m. pradėjo tarnybą LTSR milicijoje, Valstybinėje automobilių inspekcijoje (VAI), vėliau Kriminalinės paieškos valdyboje (KPV), kur dalyvavo daugelio sunkių nusikaltimų, įskaitant įvykdytų organizuotų gaujų tyrime. Buvo vienas iš pirmųjų Organizuoto nusikalstamumo tyrimo (šeštojo) skyriaus darbuotojų (1989). Aktyviai dalyvavo rengiant Lietuvos Policijos įstatymą (1990), formuojant atkuriamos Policijos struktūrą bei kuriant jos atributiką. 1991 metų gegužės mėn.  dirbo Organizuoto nusikalstamumo tyrimo biuro komisaru I-ai brigadai, kur tyrė daugelį rezonansinių nusikaltimų, įskaitant Medininkų žudynes (1991 liepos 31 d.). Atkūrus Lietuvos naryste tarptautinėje kriminalinės policijos organizacijoje INTERPOL, tapo jos Nacionalinio biuro vadovo pavaduotoju. Vėliau dirbo Organizuoto nusikalstamumo ir kriminalinių procesų tyrimo valdybos vyresniuoju komisaru, Pasienio policijos Operatyvinės tarnybos Vilniaus sk. vadovu. 2002 m. tapo Lietuvos Muitinės departamento generalinio direktoriaus pavaduotoju, atsakingu už teisėsaugos sritį. Jam aktyviai dalyvaujant buvo stiprinama Muitinės pažeidimų prevencijos sistema ir Kriminalinė tarnyba, pasiekusi žymių rezultatų kovoje su šešėline ekonomika, įskaitant kontrabandą ir kitus nusikaltimus. Nuo 2012 metų dirbo Europos Sąjungos kriminalinės žvalgybos agentūros EUROPOL, Lietuvos teisėsaugos ryšių biure. Šioje organizacijoje buvo vienas iš iniciatorių steigiant  Europos finansinių bei ekonominių nusikaltimų analizės centrą (EFECC). Nuo 2018 m. dirba Muitinės mokymo centro Specialaus parengimo skyriaus vyriausiuoju specialistu.

Visuomeninė veikla 

 Buvo vienas Lietuvos Nacionalinės praktinio šaudymo asociacijos kūrėjų (NPŠA, 1994);
 Įkūrė ir vadovavo žirginio sporto klubui „Aliuras“ (2000);
 Yra UAB „Lietuvos žirgynas“ valdybos narys (nuo 2022);
 Lietuvos gynybos ir saugumo pramonės asociacijos (LGSPA) patarėjas (nuo 2019);

Pomėgiai 
Sportas– buvo Lietuvos VRM šaudymo, automobilių daugiakovės, tarnybinės daugiakovės čempionu, žirginio sporto bei praktinio šaudymo varžybų nugalėtojas ir prizininkas.

Apdovanojimai 

 Sausio 13-os atminimo medalis; Medalis „Už nepriekaištingą tarnybą Lietuvos muitinėje“;
 I ir II laipsnio garbės ženklai „Už pasižymėjimą tarnyboje“; 
 Vadovybės apsaugos tarnybos (VAT) garbės ženklas;
 Pasaulio muitinės organizacijos Padėka;
 Lietuvos prezidento atminimo ženklas “Už asmeninį indėlį plėtojant Lietuvos transatlantinius ryšius”.

Šaltiniai